ຈີນຈະທໍາການຊ້ອມລົບ ໃນເຂດມະຫາສະມຸດປາຊີຟິກ
ຈີນປະກາດ ແຜນການຊ້ອມລົບ ທາງທະເລ ໃນເຂດຕາເວັນຕົກ ຂອງມະຫາສະມຸດປາຊີຟິກ ຫລັງຈາກສະຫະລັດປະກາດ ຈະເອົາທະຫານໄປ ປະຈໍາຢູ່ອອສເຕຣເລຍ.
ຈີນກ່າວວ່າ ໃນໄວໆນີ້ ກອງທັບເຮືອຂອງຕົນຈະເລີ່ມທຳການຊ້ອມລົບໃນເຂດກໍ້າຕາເວັນຕົກ ຂອງມະຫາສະມຸດປາຊີຟິກຊຶ່ງເປັນການເຄື່ອນໄຫວທີ່ອາດຈະເພີ່ມຄວາມບໍ່ສະບາຍໃຈໃຫ້ແກ່ ເພື່ອນບ້ານບາງປະເທດ ການຊ້ອມລົບທີ່ວ່ານີ້ ມີຂຶ້ນທ່າມກາງການອ້າງເອົາກຳມະສິດຢ່າງແຂງຂັນເພີ່ມຂຶ້ນຂອງຈີນໃນ ເຂດທະເລຈີນໃຕ້ແລະທະເລຈີນຕາເວັນອອກ ແລະພຽງນຶ່ງອາທິດຫຼັງຈາກປະທານາທິບໍດີສະ ຫະຣັດທ່ານບາຣັກໂອບາມາໄດ້ປະກາດກ່ຽວກັບແຜນການທີ່ຈະສົ່ງທະຫານມາຣີນຂອງສະຫະ ລັດໄປປະຈຳການຢູ່ໃນເຂດພາກເໜືອຂອງອອສເຕຣເລຍ ໃນຖະແຫຼງການສະບັບນຶ່ງທີ່ນຳອອກເຜີຍແຜ່ໃນຕອນແລງຂອງວັນພຸດວານນີ້ ກະຊວງປ້ອງ ກັນປະເທດຂອງຈີນກ່າວວ່າ ການຊ້ອມລົບຈະເລີ່ມຂຶ້ນກ່ອນທ້າຍເດືອນນີ້ ຖະແຫຼງການເວົ້າວ່າການຊ້ອມລົບດັ່ງກ່າວຈະຢຶດໝັ້ນຕາມກົດໝາຍແລະການປະຕິບັດຕ່າງໆ ທີ່ກ່ຽວຂ້ອງຂອງສາກົນແລະບໍ່ໄດ້ແນເປົ້າໝາຍໃສ່ປະເທດໃດປະເທດນຶ່ງໂດຍສະເພາະ ນອກນັ້ນແລ້ວ ຖະແຫຼງການຍັງເວົ້າວ່າ ສິດທິທີ່ຖືກຕ້ອງຕາມກົດໝາຍຂອງຈີນຮວມທັງການ ເດີນເຮືອຢ່າງເສລີໃນເຂດທະເລທີ່ກ່ຽວຂ້ອງບໍ່ຄວນຈະໄດ້ຮັບການຂັດຂວາງ ຈີນໄດ້ເສີມສ້າງແສນຍານຸພາບທາງທະເລຂອງຕົນຮວມທັງການນຳໃຊ້ທົດລອງກຳປັ່ນບັນທຸກ ເຮືອບິນລຳທຳອິດໃນປີນີ້